cyanic-selkie/wikianc huggingface dataset:
পদ্মা নদীর মাঝি (উপন্যাস)
চলচ্চিত্র
পদ্মা নদীর মাঝি উপন্যাস অবলম্বনে নির্মিত প্রথম চলচ্চিত্র জাগো হুয়া সাভেরা। এটি পাকিস্তানি চলচ্চিত্র পরিচালক আখতার জং কারদার পরিচালিত ১৯৫৯ সালের পাকিস্তানি চলচ্চিত্র। ছবিটির চিত্রনাট্য রচনা করেছেন ফয়েজ আহমেদ ফয়েজ। এতে প্রধান চরিত্রে অভিনয় করেছেন আনিস, তৃপ্তি মিত্র, কাজী খালেক, জুরাইন লক্ষ্মী, ও মীনা লতিফ প্রমূখ।
বাংলাদেশ-ভারত
মানিক বন্ধ্যোপাধায়ের 'পদ্মানদীর মাঝি' উপন্যাস অবলম্বনে নির্মিত দ্বিতীয় চলচ্চিত্রটি পদ্মানদীর মাঝি, যেটা ১৯৯৩ সালে বাংলাদেশ এবং ভারতের যৌথ প্রযোজনায় বাংলা ভাষায় মুক্তি পায়। উপন্যাস অবলম্বনে গৌতম ঘোষ চলচ্চিত্রটি নির্মাণ করেন। এতে অভিনয় করেন - রাইসুল ইসলাম আসাদ, চম্পা, রূপা গঙ্গোপাধ্যায়, উৎপল দত্ত প্রমূখ।
ধারুর
ধারুর (Dharur) ভারতের মহারাষ্ট্র রাজ্যের বিদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৩৯ মিটার (২৪২৪ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ধারুর শহরের জনসংখ্যা হল ১৮,৩৫০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে ধারুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
তেইদে জাতীয় উদ্যান
তেইদে জাতীয় উদ্যান (স্প্যানিশ ভাষায় Parque Nacional del Teide, পার্কে নাসিওনাল দেল তেইদে) স্পেনের ক্যানারি দ্বীপপুঞ্জের তেনেরিফের একটি জাতীয় উদ্যান। এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি। ২২ জানুয়ারি ১৯৫৪ সালে স্পেন সরকার একে জাতীয় উদ্যান হিসেবে ঘোষণা করে। তেইদে জাতীয় উদ্যান স্পেনের সবচেয়ে প্রাচীন ও বৃহৎ জাতীয় উদ্যান। ইউনেস্কো ১৯ জুন, ২০০৭ সালে উদ্যানটিকে বিশ্ব ঐতিহ্যবাহী স্থান হিসেবে স্বীকৃতি দেয়।
দাড়িধারী চেওয়া
দাড়িধারী চেওয়া (বৈজ্ঞানিক নাম: Taenioides cirratus) (ইংরেজি: Bearded Worm Goby) হচ্ছে Gobiidae পরিবারের Taenioides গণের একটি স্বাদুপানির মাছ।
বিস্তৃতি
এই মাছ বাংলাদেশ, ভারত, চীন, জাপান, মালয়েশিয়া এবং ইন্দো-প্রশান্ত মহাসাগর পর্যন্ত বিস্তৃত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
মন্তব্য
এ মাছ উপকূলের জলাশয়ে ছোট ছোট গর্ত করে বাস করে। চাঁদপুরের ডাকাতিয়া নদীর তীরে ছোট ছোট গর্তে সর্ব্বোচ্চ ৩৮.২ সেমি দৈর্ঘ্যের মাছ পাওয়া গিয়েছে। এরা মাটির নিচে প্রায় ২ মিটার গভীর গর্তে বাস করে।
পাঠক অনুযায়ী ভারতের সংবাদপত্রের তালিকা
পাঠক বনাম প্রচলন
পাঠকদের পরিসংখ্যানগুলি প্রকৃতপক্ষে সংবাদপত্র পড়ে এমন লোকের সংখ্যা অনুমান করে এবং বিক্রি হওয়া অনুলিপিগুলি পরিসংখ্যান দেখে অনুমান করার চেষ্টা করার চেষ্টা করা হয়েছে। সাধারণত, পাঠকের সংখ্যা প্রচলিতভাবে ২.৫ গুণ হয়, যদিও এটি পৃথক ক্ষেত্রে উচ্চ বা কম হতে পারে।
দ্রষ্টব্য: এই পৃষ্ঠায় উল্লিখিত বিবরণগুলি হালনাগাদ করা নাও থাকতে পারে ।
প্রণালী
এই পরিসংখ্যানগুলি মিডিয়া রিসার্চ ইউজার কাউন্সিল (এমআরইউসি) দ্বারা ভারতীয় পাঠক সমীক্ষা (আইআরএস) ২০১২-এ সংকলিত হয়েছে।
জর্দান মার্টেল
জর্দান মার্টেল (জন্ম:১১ জুন ১৯৯৬) একজন গার্নসির ক্রিকেটার । ইংল্যান্ডে ২০১৫ আইসিসি ওয়ার্ল্ড ক্রিকেট লিগ বিভাগ ছয় টুর্নামেন্টের জন্য তাকে গার্নসির দলে জায়গা দেওয়া হয়েছিল। ২০১৯ সালের মে মাসে, তাকে ২০১৯ টি-টোয়েন্টি ইন্টার-ইনসুলার কাপের জন্য গার্নসির দলে জায়গা দেওয়া হয়েছিল।  একই মাসে, গার্নসে ২০১৮-১৯ আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে গার্নসির দলে জায়গা দেওয়া হয়েছিল। ১৮ জুন, ২০১৯ এ ডেনমার্কের বিপক্ষে গার্নেসির হয়ে টি-টোয়েন্টি আন্তর্জাতিক (টি-টোয়েন্টি) তে আত্মপ্রকাশ করেছিলেন।
কাদাল
কাদাল (காதல்) হচ্ছে ২০০৪ সালে মুক্তি প্রাপ্ত একটি তামিল রোমান্টিক ড্রামা ট্র্যাজেডি চলচ্চিত্র। চলচ্চিত্রটির কাহিনী একটি বাস্তব জীবনের কাহিনীর উপর ভিত্তি করে নির্মিত হয়েছিলো। চলচ্চিত্রটির পরিচালক ছিলেন বালাজি শক্তিবেল এবং প্রযোজক ছিলেন এস. শঙ্কর। চলচ্চিত্রটিতে নবাগত ভরত এবং সন্ধ্যা নায়ক-নায়িকার ভূমিকায় ছিলেন। চলচ্চিত্রটি মুক্তির পর মোটামুটি ভালোই ব্যবসা করতে পেয়েছিলো। চলচ্চিত্রটি তেলুগু ভাষায় প্রেমিস্থে নামে অনুবাদ করে মুক্তি দেয়া হয়েছিলো। কন্নড় ভাষায় চলচ্চিত্রটি চেলুভিনা চিত্তারা নামে পুনর্নির্মিত হয়ে ২০০৭ সালে মুক্তি পেয়েছিলো, ২০০৮ সালে চলচ্চিত্রটির বাংলা পুনর্নির্মিত সংস্করণ চিরদিনই তুমি যে আমার মুক্তি পেয়েছিলো।
সারাংশ
ঐশ্বর্যা নামের একটি বিদ্যালয় পড়ুয়া মেয়ে মুরুগান নামের একটি স্কুটার মেকানিক গরীব ছেলের সঙ্গে প্রেম করে; ঐশ্বর্যার পরিবার এটা মেনে নেয়না কারণ তার পরিবার আর্থিকভাবে সচ্ছল। ঐশ্বর্যা মুরুগানকে পালিয়ে বিয়ে করে এবং পরে অনেক ঝামেলার পরে মুরুগানকে বেধড়ক মার দেয় ঐশ্বর্যার পরিবারের সদস্যারা, ওদের বিয়ে মেনে নেওয়া হয়না। ঐশ্বর্যাকে পরে আরেকজনের সঙ্গে বিয়ে দেওয়া হয় আর ঐশ্বর্যা বহু বছর পরে রাস্তায় এক মানসিক ভারসাম্যগ্রস্ত ভিখারীকে দেখে চিনতে পারে যে এই সেই মুরুগান যার সঙ্গে সে একদিন প্রেম করতো।
মুন্সীগঞ্জ পলিটেকনিক ইনস্টিটিউট
মুন্সীগঞ্জ পলিটেকনিক ইনস্টিটিউট বাংলাদেশের মুন্সীগঞ্জের মিরকাদিমে অবস্থিত একটি সরকারি বহুমুখী কারিগরি শিক্ষাপ্রতিষ্ঠান। ২০০৬ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে। এখানে ৭টি টেকনোলজি আছে।
ইতিহাস
২০০৬ সালের ২২ জুলাই কারিগরি ও বৃত্তিমূলক শিক্ষা প্রদানের উদ্দেশ্যে মুন্সীগঞ্জ পলিটেকনিক ইনস্টিটিউট প্রতিষ্ঠিত হয়। এবং ঐ বছর থেকেই শিক্ষাকার্যক্রম শুরু হয়। বিল্লাল হোসেন এই প্রতিষ্ঠানের প্রতিষ্ঠাকালীন অধ্যক্ষ ছিলেন।
ক্যাম্পাস ও অবকাঠামো
মুন্সীগঞ্জ পলিটেকনিক ইনস্টিটিউট মুন্সীগঞ্জ জেলার মিরকাদিম নামক স্থানে অবস্থিত। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, দুইতলা বিশিষ্ট দুইটি ওয়ার্কশপ সহ ২৩ টি ল্যাব রয়েছে। এছাড়াও অধ্যক্ষ বাস ভবন, দুইতলা স্টাফ কোয়ার্টার, একটি শহীদ মিনার, একটি সাব স্টেশন ও একটি পাম্প হাউজ রয়েছে।
শিক্ষাকার্যক্রম
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।
ভর্তি পদ্ধতি
প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। লিখিত পরীক্ষার প্রাপ্ত নম্বর ও এসএসসি পরীক্ষার প্রাপ্ত স্কোরের সমম্বয়ে এ ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর মুন্সীগঞ্জ পলিটেকনিক ইনস্টিটিউট এ প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা অনুযায়ী ৩৮৪ জন ছাত্র-ছাত্রী ভর্তি হয়ে থাকে।
খাজাজাদা আসাদ এফেন্দি
খাজাজাদা আসাদ এফেন্দি (خواجه زادہ اسد افندی:; ১৪ জুন ১৫৭০ - ২২ মে ১৬২৫) ১৬১৫ থেকে ১৬২২ সাল ও ১৬২৩ সাল থেকে তাঁর মৃত্যু পর্যন্ত দু্‌ই মেয়াদে উসমানীয় সাম্রাজ্যের একজন শাইখুল ইসলাম (ইসলাম বিষয়ক মন্ত্রী) ছিলেন।
জীবনের প্রথমার্ধ
খাজাজাদা আসাদ এফেন্দি ১৫৭০ সালের ১৪ জুন ইস্তাম্বুলে জন্মগ্রহণ করেন। তিনি খাজা সাদুদ্দিন এফেন্দির দ্বিতীয় পুত্র ছিলেন। তার চার ভাই ছিল, মাহমুদ এফেন্দি (মৃত্যু ১৬১৫), মাসুদ এফেন্দি (মৃত্যু ১৫৯৭), আবদুল আজিজ এফেন্দি (মৃত্যু ১৬১৮), সালিহ এফেন্দি। তিনি তার পিতা এবং বিখ্যাত পণ্ডিত মোল্লা তাওফিক গিয়ালনির কাছে শিক্ষিত হয়েছিলেন।
কর্মজীবন
প্রথমে তিনি একজন শিক্ষানবিশ কর্মকর্তা (মুলাজিম) হিসাবে এই জায়গায় যোগদান করেন, পরে ১৫৮৮ সালে, তিনি খাসেকি পদে অধিষ্ঠিত হন এবং সুলতানের ব্যক্তিগত দেহরক্ষী হন। ১৫৯০ সালে তিনি সুলেমানিয়ে স্কুলে মনোনীত হন এবং জুলাই, ১৫৯৩-এ দারুলহাদিসে (তথ্য অফিস) মনোনীত হন।
পরবর্তীতে, তিনি ১৫৯৬ সালে এগরি অভিযানের সময় এডির্নের কাদি (ইসলামী বিচারক) হন।
প্রাসাদে তার পিতার প্রভাবে অল্প সময়ের মধ্যেই তাকে পদোন্নতি দেওয়া হয় এবং তাকে কাজাস্কর পদে (প্রধান সামরিক বিচারক) মনোনীত করা হয়। তার পিতা শাইখুল ইসলাম হওয়ার পর তিনি ইস্তাম্বুলের কাদি হন।
ইয়েমিশজি হাসান পাশা আসাদ এফেন্দি এবং তার বড় ভাই মাহমুদের সহযোগী ছিলেন। যাইহোক, জালালি বিদ্রোহের পর ১৬০৩ সালের জানুয়ারিতে তাকে পদ থেকে বরখাস্ত করা হয়।
১৬১৫ সালের ২ জুলাই, তিনি তার মৃত্যুর পর তার বড় ভাই মাহমুদ এফেন্দির স্থলাভিষিক্ত হন এবং ইসলামিক বিষয়ের মন্ত্রী হন। ১৬২২ সালের ২১ মে তিনি পদ থেকে পদত্যাগ করেন। যাইহোক, ১৬২৩ সালের ৪ অক্টোবর, ১৬২৫ সালে তার মৃত্যুর আগ পর্যন্ত তিনি এই পদে পুনরায় নিযুক্ত হন।
পরিবার
আসাদ এফেন্দি বোস্তানজাদা মাহমুদ এফেন্দির (মৃত্যু ১৫৯৮) কন্যার সাথে বিবাহ বন্ধনে আবদ্ধ হন, যিনি সুলতান তৃতীয় মুরাদ এবং তার পুত্র সুলতান তৃতীয় মুহাম্মাদের অধীনে প্রধান মুফতি হিসাবে দায়িত্ব পালন করেছিলেন। আবু সাইদ মাহমুদ এফেন্দি (১৫৯৩-৯৪ – ১৬৬২) নামে তার তিন পুত্র ছিল, যাদের একজন শাইখুল ইসলাম হিসেবেও কাজ করেছিলেন, আরিফ মাহমুদ এফেন্দি (মৃত্যু ১৬২২) এবং এবুসুদ এফেন্দি (মৃত্যু ১৬৮২), এবং একজন। মেয়ের নাম আকিলে খাতুন, যিনি ১৬২২ সালের মার্চ মাসে সুলতান দ্বিতীয় উসমানের সাথে প্রথম বিয়ে করেছিলেন এবং ১৬২২ সালের মে মাসে তার মৃত্যুর পর গণিজাদা নাদিরি এফেন্দির সাথে বিয়ে করেন।
জনপ্রিয় সংস্কৃতিতে
২০১৫ সালে তুর্কি কস্টিউম ড্রামা টিভি সিরিজ সুলতান সুলেমান: কোসেমে, আসাদ এফেন্দি তুর্কি অভিনেতা খলিল কুমোভা দ্বারা চিত্রিত হয়েছে।
জয়পুর গ্রামীণ লোকসভা কেন্দ্র
জয়পুর গ্রামীণ লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলী জাতি বা তফসিলী উপজাতিদের জন্য সংরক্ষিত না এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ২০০৯ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রার্থীর নাম প্রদান করা হয়েছে।
১৭৭৩-রেগুলেটিং অ্যাক্ট
১৭৭৩-এর প্রবিধান আইন (রেগুলেটিং অ্যাক্ট) ভারতে ইস্ট ইন্ডিয়া কোম্পানির শাসননের জন্য গ্রেট ব্রিটেন সংসদ প্রণীত প্রথম আইন। বাংলা জয়ের আগে এখানে ইস্ট ইন্ডিয়া কোম্পানি অত্যন্ত লাভজনক ব্যবসায়ে নিয়োজিত ছিল। কোম্পানির শেয়ারের মালিকরা নিয়মিতভাবে আকর্ষণীয় মুনাফা লাভ করতেন। কিন্তু বাংলা জয়ের পর থেকে কোম্পানির বাণিজ্য ক্রমাগত লোকসানে চলছিল। কোম্পানির কর্মকর্তা-কর্মচারীরা রাতারাতি ধনী হওয়ার উদ্দেশ্যে বাংলার সম্পদ লুটপাটে নিজেদেরকে নিয়োজিত রাখে।  এই লুটপাটের কারণে ১৭৬৯/৭০ সালে যে বিরাট দুর্ভিক্ষ দেখা দেয় তার ফলে ব্রিটিশ সরকারের মাননীয় প্রধানমন্ত্রী লর্ড নর্থের প্রশাসন ও সরকার উপলব্ধি করেন যে, কোম্পানি ও নববিজিত রাজ্যটিকে ধ্বংসের হাত থেকে বাঁচাতে হলে কোম্পানির ব্যবসাবাণিজ্য ব্যাপারে অবশ্যই হস্তক্ষেপ করতে হবে। এর সুযোগ আসে যখন ১৭৭৩ সালে কোম্পানির সনদ নবায়নের সময় আসে। কোম্পানি এ সময় সরকারের কাছে এক ‘ত্রাণ ঋণ’ প্রাপ্তির জন্য আবেদন জানায়। ব্রিটিশ পার্লামেন্ট ঋণের জন্য এই আবেদন মঞ্জুর করে। তবে সেই সঙ্গে স্বদেশে ও বিদেশে কোম্পানির বিষয়াদি নিয়ন্ত্রণমূলক এক আইনও চাপিয়ে দেয়। এই আইনে বেশ কয়েকটি জটিল বিধান সন্নিবেশিত করা হয়। কোম্পানির বাংলা রাজ্যের জন্য এসব বিধানে যেগুলি সবচেয়ে বেশি গুরুত্বপূর্ণ সেগুলি নিম্নরূপ:
প্রবিধান আইনের বিধান
দেখা যায়, কোম্পানি কর্মকর্তাদের অসদাচরণ ও দুর্নীতি দমনই ছিল এ আইনের বিধানগুলির লক্ষ্য। অবশ্য এ আইন দুর্নীতি বন্ধ করতে ব্যর্থ হয়। সর্বোচ্চ গভর্নর জেনারেল থেকে শুরু করে নিম্নতম স্তর জেলা কর্মকর্তাদের মধ্যে ঢালাওভাবে দুর্নীতি অব্যহত থাকে। হেস্টিংসের বিরুদ্ধে যে অভিশংসনমূলক বিচার অনুষ্ঠিত হয়, তার প্রধান অভিযোগগুলির মধ্যে দুর্নীতি ছিল অন্যতম। এই দুর্নীতি গভর্নরের কাউন্সিলকে দুটি পারস্পরিক বৈরী শিবিরে বিভক্ত করে। একটি ছিল হেস্টিংসপন্থী ও অন্যটি ফ্রান্সিসপন্থী। তাঁদের বিরোধ-সংঘাতের বিষয়বস্ত্ত ছিল এক তরফের বিরুদ্ধে অন্য তরফের দুর্নীতির অভিযোগ। দুর্নীতি মোকাবেলার জন্য ১৭৮৪ সালে ব্রিটিশ পার্লামেন্টকে আরও একটি আইন পাস করতে হয়। এই আইনের নাম পিটের ভারত আইন। এই আইনের আওতায়  লর্ড কর্নওয়ালিসকে গভর্নর জেনারেল নিযুক্ত করা হয়।
অ্যাডিসন রোগ
অ্যাডিসন রোগ, প্রাথমিক অ্যাড্রিনালিনের অপ্রতুলতা এবং হাইপোকর্টিসলিসম হিসাবেও পরিচিত যা একটি দীর্ঘমেয়াদী হরমোনাল ব্যাধি যাতে অ্যাড্রিনাল গ্রন্থি পর্যাপ্ত স্টেরয়েড হরমোন উৎপাদন করে না। লক্ষণগুলো সাধারণত ধীরে ধীরে আসে এবং পেটে ব্যথা, দুর্বলতা এবং ওজন হ্রাস লক্ষনের অন্তর্ভুক্ত থাকতে পারে। নির্দিষ্ট কিছু জায়গায় ত্বকের কালচে ভাবও দেখা দিতে পারে। নির্দিষ্ট পরিস্থিতিতে, নিম্ন রক্তচাপ, বমি বমিভাব, পিঠের নীচে ব্যথা এবং চেতনা হ্রাস নিয়ে অ্যাড্রিনাল সংকট দেখা দিতে পারে। কোনও আঘাত, সার্জারি বা সংক্রমণ থেকেও অ্যাড্রিনাল সংকট নির্ণয় করা যেতে পারে। থাম্ব| অ্যাডিসন রোগে আক্রান্ত মহিলায় হাইপারপিগমেনটেশন দেখা যাচ্ছে|বাম|221x221পিক্সেল
লক্ষণ ও উপসর্গ
অ্যাডিসনের রোগের লক্ষণগুলো সাধারণত ধীরে ধীরে বিকাশ লাভ করে। লক্ষণগুলোর মধ্যে ক্লান্তি, পেশীর দুর্বলতা, ওজন হ্রাস, বমি বমি ভাব, বমিভাব, ক্ষুধা হ্রাস, স্থায়ীভাবে হালকা মাথাব্যাথা, বিরক্তি, হতাশা এবং ডায়রিয়া অন্তর্ভুক্ত থাকতে পারে। কিছু মানুষের ক্ষেত্রে প্রস্রাবের সঙ্গে  সোডিয়াম বেরিয়ে যাওয়ার কারণে নোনতা জাতীয় খাবারের প্রতি ক্ষুধা দেখা দেয়। যখন কোনো ব্যক্তি দীর্ঘক্ষণ কোনও রৌদ্রোজ্জ্বল অঞ্চলে থাকেন তখন তার ত্বকে হাইপারপিগমেন্টেশন দেখা দিতে পারে। পাশাপাশি পামার ক্রিজটি, ঠোঁটে সিঁদুরের মতো দাগ এবং যৌনাঙ্গের ত্বকে  কালো দাগের  উপস্থিতি দেখা যায়। ত্বকের এই পরিবর্তনগুললো গৌণ এবং তৃতীয়ধাপের হাইপোঅ্যাড্রেনালিজমে সাধারণত দেখা যায় না।
চিকিৎসা
অ্যাডিসন রোগের চিকিৎসার ক্ষেত্রে হারিয়ে যাওয়া কর্টিসলকে প্রতিস্থাপন করা হয়। কখনও কখনও হাইড্রোকর্টিসন ট্যাবলেট বা প্রসনিসোন ট্যাবলেটগুলোর দ্বারা কর্টিসলের শারীরবৃত্তীয় ঘনত্বকে পুরণ করা যায়। বিকল্প চিকিৎসার ক্ষেত্রে গ্লুকোকোর্টিকয়েড এবং এক-চতুর্থাংশ প্রিডনিসোন ব্যবহার করা যেতে পারে। চিকিৎসা সাধারণত আজীবন স্থায়ী হয়। এছাড়াও, হারানো অ্যালডোস্টেরনের অভাব পুরনের জন্য  অনেক লোকের ক্ষেত্রে ফ্লড্রোকর্টিসন প্রয়োজন হয়।
বুরিয়াত উইকিপিডিয়া
বুরিয়েত উইকিপিডিয়া হচ্ছে অনলাইন বিশ্বকোষ উইকিপিডিয়ার বুরিয়েত ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। বুরিয়েত উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ধাতাউ
ধাতাউ (Dhatau) ভারতের মহারাষ্ট্র রাজ্যের রায়গড় জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ধাতাউ শহরের জনসংখ্যা হল ৫০৩৫ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে ধাতাউ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
মেগান কঙ্কাকে খুন
মেগান নিকোল কঙ্কার হত্যাকাণ্ড (ডিসেম্বর ৭, ১৯৮৬ - জুলাই ২৯, ১৯৯৪) যুক্তরাষ্ট্রের নিউ জার্সির মার্সার কাউন্টির হ্যামিল্টন টাউনশিপে সংঘটিত হয়। সাত বছরের শিশুটিকে তার প্রতিবেশী জেসি টিমেন্ডেকুয়াস ধর্ষণ করে হত্যা করে। এই হত্যাকাণ্ড জাতীয় দৃষ্টি আকর্ষণ করে এবং পরবর্তীতে "মেগানের আইন" প্রবর্তনের দিকে পরিচালিত করে। এই আইনের অধীনে আইন প্রয়োগকারীদের নিবন্ধিত যৌন অপরাধীদের অবস্থান সম্পর্কিত বিশদ প্রকাশ করতে হবে।
১৯৯৭ সালে টিমেন্ডেকুয়াস কঙ্কার হত্যার দায়ে দোষী সাব্যস্ত হন। প্রাথমিকভাবে তাকে মৃত্যুদণ্ড দেওয়া হয়, কিন্তু ২০০৭ সালে নিউ জার্সি মৃত্যুদণ্ড বাতিল করার পর প্যারোল ছাড়াই তার শাস্তি যাবজ্জীবন করা হয়।
অপরাধী
জেসি কে টিমেন্ডেকুয়াস (জন্ম এপ্রিল ১৫, ১৯৬১) অল্পবয়সী মেয়েদের যৌন নির্যাতনের জন্য আগের দুটি দোষী সাব্যস্ত হন। ১৯৭৯ সালে, তিনি নিউ জার্সির পিসকাটাওয়ে টাউনশিপে পাঁচ বছরের এক বালিকার যৌন নির্যাতনের চেষ্টার জন্য দোষ স্বীকার করেন। তাকে স্থগিত শাস্তি দেওয়া হয় এবং কাউন্সেলিং-এ যোগ দিতে ব্যর্থ হওয়ার পর তাকে নয় মাসের জন্য মিডলসেক্স অ্যাডাল্ট সংশোধনাগারে পাঠানো হয়। ১৯৮১ সালে, টিমেন্ডেকুয়াস একটি সাত বছরের মেয়েকে লাঞ্ছিত করার জন্য দোষ স্বীকার করেন এবং নিউ জার্সির অ্যাভেনেলের অ্যাডাল্ট ডায়াগনস্টিক অ্যান্ড ট্রিটমেন্ট সেন্টারে (এডিটিসি) ছয় বছরের জন্য কারাগারে বন্দী হন।
টিমেন্ডেকুয়াস এডিটিসিতে দেওয়া চিকিৎসা প্রোগ্রামে খুব কম অংশ নিয়েছিলেন বলে জানা গেছে। একজন থেরাপিস্ট তাকে একজন "ঘ্যানঘ্যান" হিসাবে বর্ণনা করেছিলেন যিনি তার বেশিরভাগ সময় ঘুমিয়ে কাটিয়েছিলেন। আরেকজন থেরাপিস্ট বলেছিলেন যে তিনি বিশ্বাস করেছিলেন যে টিমেন্ডেকুয়াস শেষ পর্যন্ত আরেকটি যৌন অপরাধ করবেন (যদিও তিনি বিশ্বাস করতেন না যে তিনি হত্যা করবেন)।
হত্যা ও বিচার
টিমেন্ডেকুয়াস কঙ্কাকে তার বাড়িতে নিয়ে গিয়ে ধর্ষণ করে এবং তারপর বেল্ট দিয়ে শ্বাসরোধ করে হত্যা করে। তারপরে তিনি তার দেহটি নিকটবর্তী মার্সার কাউন্টি পার্কে রেখেছিলেন। পরের দিন, তিনি তদন্তকারীদের কাছে স্বীকার করেন এবং পুলিশকে ঘটনাস্থলে নিয়ে যান।
প্রমাণের মধ্যে ছিল রক্তের দাগ, চুল এবং ফাইবারের নমুনা, সেইসাথে টিমেন্ডেকুয়াসের হাতে কানকার দাঁতের সাথে মিল রেখে একটি কামড়ের চিহ্ন, এবং অপহরণের অভিযোগে দোষী রায় দেয়, চারবার যৌন নিপীড়নের ঘটনা, এবং দুটি অপরাধমূলক হত্যার ঘটনা- নির্দিষ্ট অপরাধের সময় একটি মৃত্যু ঘটায়। আদালত টিমেন্ডেকুয়াসকে মৃত্যুদণ্ড দেয় এবং নিউ জার্সির সুপ্রিম কোর্ট আপিল করে এই শাস্তি বহাল রাখে। কংগ্রেস সদস্য ডিক জিমার বলেছেন, "আমি বিশ্বাস করি যে মৃত্যুদণ্ড কার্যকর করার সময় আইনসভার মনে ঠিক সেই ধরনের শিকারী ছিলেন।
টিমেন্ডেকুয়াস ২০০৭ সালের ১৭ ই ডিসেম্বর পর্যন্ত নিউ জার্সিতে মৃত্যুদণ্ড প্রাপ্ত আসামী ছিলেন। তখন নিউ জার্সি আইনসভা রাজ্যে মৃত্যুদণ্ড বাতিল করে। এর ফলে, প্যারোলের সম্ভাবনা ছাড়াই টিমেন্ডেকুয়াসের শাস্তি যাবজ্জীবন কারাদণ্ডে রূপান্তরিত হয়।
মেগানের আইন
হত্যার এক মাস পর নিউ জার্সির সাধারণ পরিষদ অ্যাসেম্বলিম্যান পল ক্রেমারের প্রস্তাবিত বেশ কয়েকটি বিল পাস করে, যার জন্য যৌন অপরাধী রেজিস্ট্রির প্রয়োজন হবে, রাষ্ট্র কর্তৃক ট্র্যাক করা একটি ডাটাবেস, নিবন্ধিত যৌন অপরাধীদের একটি এলাকায় চলে যাওয়ার কমিউনিটি নোটিফিকেশন এবং তারপরে পুনরাবৃত্তি যৌন অপরাধীদের জন্য কারাগারে যাবজ্জীবন। ক্রেমার বিলের কারণে সৃষ্ট বিতর্কের প্রতি অবিশ্বাস্যতা প্রকাশ করে বলেন, "মেগান কঙ্কা আজ বেঁচে থাকতেন" যদি তিনি প্রস্তাবিত বিলগুলি আইন হয়ে থাকে।
ফাউন্ডেশন
মেগান নিকোল কঙ্কা ফাউন্ডেশন একটি অলাভজনক দাতব্য সংস্থা যা মেগান কঙ্কার পরিবার শিশুদের বিরুদ্ধে অপরাধ প্রতিরোধের উদ্দেশ্যে প্রতিষ্ঠিত।
মাত্রা
right|thumb|400px|প্রথম চারটি স্থানিক মাত্রা সাধারণভাবে গণিত ও পদার্থবিজ্ঞানে মাত্রা বলতে কোন গাণিতিক দেশ বা বস্তুর ভেতরে অবস্থিত যেকোনও বিন্দুকে সুনির্দিষ্টভাবে উল্লেখ করতে সর্বনিম্ন যতগুলি স্থানাংকের প্রয়োজন হয়, সেই স্থানাংকের সংখ্যাকে বোঝায়। যেমন একটি সরলরেখা একমাত্রিক, কেননা এটি উপরে অবস্থিত কোনও বিন্দুকে সংজ্ঞায়িত করতে একটি মাত্র স্থানাংকই যথেষ্ট। অপরদিকে একটি তলের উপর কোন বিন্দুকে নির্দিষ্ট করতে দৈর্ঘ্য ও প্রস্থ - এই দুই দিকের স্থানাংক জানা প্রয়োজন, তাই একটি তল দ্বিমাত্রিক। তেমনিভাবে একটি ঘনকের দৈর্ঘ্য, প্রস্থ ও উচ্চতা - তিনটিই আছে, একারণে তা ত্রিমাত্রিক। বস্তুত, আমরা যে বস্তুজগতে বাস করি স্থানিক বিবেচনায় তার পুরোটাই ত্রিমাত্রিক। তবে গাণিতিকভাবে বহুমাত্রিক (তিনের অধিক মাত্রা) স্থানকে সংজ্ঞায়িত করা যায় এবং এই ধারণাকে ব্যবহার করে জটিল গাণিতিক সমস্যার সমাধানও করা হয়। বিজ্ঞানে কোনো কোনো ক্ষেত্রে ২০টির বেশি মাত্রা  থাকার সম্ভাবনার কথাও বলা হয়। ৪নং মাত্রাটি হলো সময়।
বুগী উইকিপিডিয়া
বুগী উইকিপিডিয়া হচ্ছে অনলাইন বিশ্বকোষ উইকিপিডিয়ার বুগী ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। বুগী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
জন আর্থার হার্বার্ট (কনজারভেটিভ রাজনীতিবিদ)
স্যার জন আর্থার হার্বার্ট  জি.সি.আই.ই(১৮৯৫ – ১১ই ডিসেম্বর ১৯৪৩) যুক্তরাজ্যের কনজারভেটিভ পার্টির একজন রাজনীতিবিদ এবং ঔপনিবেশিক শাসক ছিলেন।
ইতিহাস
হার্বার্ট ১৯১৯ সালে ব্রিটিশ সেনাবাহিনীর সেকেন্ড লেফটেন্যান্ট কমিশন প্রাপ্ত হন। তিনি ১৯৩৪ সালে উপ-নির্বাচনে ওয়েলসের  মনমউথে, সংসদ (এমপি)সদস্য নির্বাচিত হন। একই বছর তিনি ম্যাজর সম্মান অর্জন করেন। তিনি ১লা জুলাই ১৯৩৯ সালে  তার পদত্যাগ পর্যন্ত হাউস অব কমন্সের আসনে প্রতিনিধিত্ব করেন, তখন তিনি বাংলার গভর্নর হন । হার্বার্ট ১৯৩৯ সালে কর্নেল সম্মান অর্জন করেন এবং তিনি বাংলার গভর্নর হওয়ায় জি.সি.আই.ই নাইটে ভূষিত হন। তিনি আমৃত্যু  ১৯৪৩ সাল পর্যন্ত বাংলার গভর্নর ছিলেন এবং ৪৮ বছর বয়সে মৃত্যুবরণ করেন।
তিনি আংশিকভাবে ১৯৪৩ সালে বাংলার দুর্ভিক্ষের জন্য দায়ী করা হয়।
ইয়াসির আরাফাত (ক্রিকেটার)
ইয়াসির আরাফাত (জন্ম: ১২ মার্চ ১৯৮২) হলেন একজন পাকিস্তান আন্তর্জাতিক ক্রিকেটার। তিনি ডান-হাতে ব্যাটিং এবং বোলিং করে থাকেন ডান-হাতি ফাস্ট।
খেলোয়াড়ী জীবন
২০০৭ সালে, শোয়েব আখতার এবং মোহাম্মাদ আসিফ উভয়ের আঘাতপ্রাপ্তির কারণে তাদের বদলী খেলোয়াড় হিসেবে ইয়াসির আরাফাত এবং মোহাম্মদ সামি-কে ২০০৭ ক্রিকেট বিশ্বকাপ এর জন্য নির্বাচিত করা হয়।
রঙিলা দোয়েল
রঙিলা দোয়েল (বৈজ্ঞানিক নাম:Zoothera dauma) ছোট আকারের পাখি। ইংরেজ প্রকৃতিবিদ গিলবারট হোয়াইটের নামে এর একটি প্রজাতির নামকরণ করা হয়েছে।
বিস্তার
রঙিলা দোয়েলের বিস্তার পূর্ব এশিয়া এবং সাইবেরিয়া। ইউরোপে এ পাখি বিরল।
আকার
রঙিলা দোয়েল আকারে ২৭ সেন্টিমিটারের মত। এরা রংচঙা পাখি। চকচকে জলপাই-বাদামি রঙের পাখি এরা। গলা থেকে পেটজুড়ে কালো রঙের বক্ররেখা রয়েছে। মাথার তালু, পিঠ ও লেজের উপরিভাগটায় ছোট ও মাঝারি মাপের কালচে পালক রয়েছে। লেজের পিছনে আড়াআড়িভাবে কালচে-বাদামি রেখা টানা। ডানার প্রান্তে ও কানের পাশে একটা করে কালো টিপ বসানো। ঠোঁটের গোড়া হলুদ রঙের এবং আগার দিকটা কালচে। পা ও নখের রং গোলাপি রঙের।
খাদ্য
রঙিলা দোয়েল বিভিন্ন পোকামাকড় খেতে পছন্দ করে। উইপোকা এদের কাছে প্রিয় খাদ্য।
পিটিভি বলান
পিটিভি বলান হল পিটিভি নেটওয়ার্ক লিমিটেড কর্তৃক পরিচালিত একটি টেলিভিশন চ্যানেল। চ্যানেলটি মূলতঃ বেলুচি ভাষায় আঞ্চলিক অনুষ্ঠামালাসমূহ সম্প্রচার করে থাকে। পিটিভি বলান ২০০৫ সালের ১৪ আগস্ট তারিখে আনুষ্ঠিকভাবে সম্প্রচার শুরু করে। চ্যানেলটির উদ্বোধন করেন তৎকালীন প্রধানমন্ত্রী শওকত আজিজ।
স্যার গঙ্গা রাম হাসপাতাল (ভারত)
স্যার গঙ্গা রাম হাসপাতাল দিল্লির রাজেন্দ্র নগরের ৬৭৫ শয্যা বিশিষ্ট মাল্টি-স্পেশালিটি একটি বেসরকারী হাসপাতাল। এটি দক্ষিণ-পূর্ব এশিয়া জুড়ে রোগীদের জন্য ব্যাপক চিকিৎসা সেবা দিয়ে থাকে। হাসপাতালের ন্যূনতম অ্যাক্সেস সার্জারি বিভাগ দক্ষিণ এশিয়ায় প্রথম এ জাতীয় বিভাগ ছিল।
এই হাসপাতালটিতে শিখ সাম্রাজ্য রয়্যাল পরিবারের কিছু সদস্য, কাশ্মীরের রাজকন্যা শবনম-১৯৬৯ এবং জম্মুর রাজকন্যা আইশ্বভারিয়ার জন্ম হয়েছিল।
ভারত সরকারের কেন্দ্রীয় স্বাস্থ্যমন্ত্রী জেপনাডদা উপস্থাপিত স্যার গঙ্গা রাম হাসপাতাল যা ২জুন ২০১৬ তারিখে "ভারতের একাধিক বিশেষায়িত হাসপাতালের জন্য অর্থনৈতিক টাইমসের সেরা স্বাস্থ্যসেবা ব্র্যান্ড" এর জন্য পুরস্কার পেয়েছিল।
স্যার গঙ্গা রাম হাসপাতাল ডিপ্লোমেট ইন ন্যাশনাল বোর্ডের (ডিএনবি) প্রোগ্রামের আওতায় তরুণ চিকিৎসকদের প্রশিক্ষণও দেয়। হাসপাতালে ডিএনবি প্রোগ্রামটি ১৯৮৪ সালে শুরু হয়ে এবং বর্তমানে এখানে দেশের সর্বাধিক সংখ্যক ডিএনবি রয়েছে। এটির ভারতে প্রথম বোন ব্যাংক থাকার গৌরব রয়েছে।
স্যার গঙ্গা রাম হাসপাতাল এবি-পিএমজেএয়ে যোগদানের জন্য প্রথম বড় দিল্লির হাসপাতালে পরিণত হয় ২৯শে মার্চ ২০১৯।
ইতিহাস
আসল হাসপাতালটি (স্যার গঙ্গা রাম হাসপাতাল (পাকিস্তান)) সর্বপ্রথম ১৯২১ সালে ভারতের লাহোরে প্রতিষ্ঠা করেন (বর্তমানে পাকিস্তান) সিভিল ইঞ্জিনিয়ার এবং তাঁর সময়কার সমাজসেবী স্যার গঙ্গা রাম (১৮৫১-১৯২৭)। দ্বিতীয় বিশ্বযুদ্ধের পরে এবং ১৯৪৭ সালে দেশ বিভাগের পরে এই দ্বিতীয় হাসপাতালটি নয়াদিল্লিতে প্রায় ১১ একর জমির উপর প্রতিষ্ঠিত হয়। ধর্ম বীর যিনি সে সময় প্রধানমন্ত্রীর প্রাইভেট সেক্রেটারিও ছিলেন, তার তত্ত্বাবধানে ১৯৫১ সালের এপ্রিল মাসে ভারতের তৎকালীন প্রধানমন্ত্রী শ্রী জওহর লাল নেহেরু এই ভিত্তি স্থাপন করেন। পরে ১৯৫৪ সালের ১৩ এপ্রিল তিনি হাসপাতাল উদ্বোধন করেন। স্যার গঙ্গারামের জামাতা ধর্ম বীরও নয়াদিল্লির স্যার গঙ্গারাম হাসপাতালের প্রধান স্থপতি এবং প্রতিষ্ঠাতা ছিলেন।
১৯৭০ সালে তহবিলের অভাবে হাসপাতালটি প্রায় বন্ধ হয়েগেছিল। নয়া দিল্লি এর উল্লেখযোগ্য জেনারেল সার্জন ডাঃ কেসি মহাজন দ্বারা এটি ১৯৮২ সালে পুনর্গঠিত হয়। পরিচালনা পর্ষদের চেয়ারম্যান হিসাবে ডাঃ মহাজন হাসপাতালের আর্থিক ও কার্যকরী কাঠামো সংশোধন করে এবং হাসপাতালের প্রাঙ্গণে তিনি ইমেজিং ডায়াগনস্টিকস সেন্টারও প্রতিষ্ঠা করেন। তিনি এখনও হাসপাতালের জেনারেল সার্জারি বিভাগে ইমেরিটাস পরামর্শদাতার দায়িত্ব পালন করছেন। ১৯৭০ এর দশকের ঘটনা পরিষেবা কেন্দ্রিক হয়ে উচ্চ মানের ক্যান্টিন সেবার মাধ্যমে লাভজনক হওয়ার দিকে মনোনিবেশ করে।
সেনেগালীয় ফুটবল ফেডারেশন
এই সংস্থাটি সেনেগালের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সেনেগাল প্রিমিয়ার লীগ, সেনেগাল এফএ কাপ, সেনেগালীয় লীগ কাপ এবং সেনেগালীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে সেনেগালীয় ফুটবল ফেডারেশনের সভাপতির দায়িত্ব পালন করছেন ওগুস্তিয়্যাঁ সেঙ্গোর এবং সাধারণ সম্পাদকের দায়িত্ব পালন করছেন ভিক্তর সিসে।
হাঁসঠুঁটি বাইলা
হাঁসঠুঁটি বাইলা (বৈজ্ঞানিক নাম: Butis butis) (ইংরেজি: Duckbill sleeper) হচ্ছে Eleotridae পরিবারের Butis গণের একটি স্বাদুপানির মাছ।
বর্ণনা
হাঁসঠুঁটি বাইলা ৬৯ থেকে ১৫৫ মিমি লম্বা। এদের মুখটি খুব বড়, নিম্ন চোয়ালটি উপরের চোয়ালের পাশ দিয়ে প্রসারিত। ক্ষুদ্র ক্ষুদ্র উভয় সারিতে ধারালো দাঁত আছে।
বিস্তৃতি
এই মাছ বাংলাদেশ, ভারত, পাকিস্তান, মায়ানমার, শ্রীলঙ্কা এবং ইন্দো প্রশান্ত মহাসাগর পর্যন্ত বিস্তৃত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
ইলেকট্রনিক প্রকাশনা
ইলেকট্রনিক প্রকাশনা (এছাড়াও প্রকাশনা, ডিজিটাল প্রকাশনা বা অনলাইন প্রকাশনা নামেও পরিচিত) এর মধ্যে রয়েছে ই-বুক, ডিজিটাল ম্যাগাজিন এবং ডিজিটাল লাইব্রেরি ও ক্যাটালগগুলির ডিজিটাল প্রকাশনা। এটি একটি স্ক্রিনে (কম্পিউটার, ই-রিডার, ট্যাবলেট বা স্মার্টফোন ) পোস্ট করা বই, জার্নাল এবং ম্যাগাজিনগুলির সম্পাদনাও অন্তর্ভুক্ত করে।
সম্পর্কিত
বৈদ্যুতিন প্রকাশনা বৈজ্ঞানিক প্রকাশনায় সাধারণ হয়ে উঠেছে যেখানে যুক্তি দেওয়া হয়েছে যে পিয়ার-পর্যালোচিত বৈজ্ঞানিক জার্নালগুলি ইলেকট্রনিক প্রকাশনা দ্বারা প্রতিস্থাপিত হওয়ার প্রক্রিয়াধীন রয়েছে। ট্যাবলেট রিডিং ডিভাইসের মাধ্যমে ভোক্তাদের কাছে বই, ম্যাগাজিন এবং সংবাদপত্র বিতরণ করাও সাধারণ হয়ে উঠছে, একটি বাজার যা প্রতি বছর লক্ষ লক্ষ করে বাড়ছে, অ্যাপলের আইটিউনস বইয়ের দোকান, কিন্ডলের জন্য অ্যামাজনের বইয়ের দোকান এবং বইয়ের মতো অনলাইন বিক্রেতাদের দ্বারা তৈরি গুগল প্লে বুকস্টোরে। বাজার গবেষণা পরামর্শ দিয়েছে যে ২০১৫ সালের শেষ নাগাদ সমস্ত ম্যাগাজিন এবং সংবাদপত্রের প্রচলনের অর্ধেক ডিজিটাল ডেলিভারির মাধ্যমে হবে এবং ২০১৫ সালের মধ্যে মার্কিন যুক্তরাষ্ট্রে সমস্ত পাঠের অর্ধেক কাগজ ছাড়াই সম্পন্ন হবে
যদিও ইন্টারনেটের মাধ্যমে বিতরণ (ওয়েবসাইটের আকারে অনলাইন প্রকাশ বা ওয়েব প্রকাশনা নামেও পরিচিত) আজকাল ইলেকট্রনিক প্রকাশনার সাথে দৃঢ়ভাবে যুক্ত, সেখানে অনেক নন-নেটওয়ার্ক ইলেকট্রনিক প্রকাশনা রয়েছে যেমন CD এবং DVD-তে বিশ্বকোষ, সেইসাথে প্রযুক্তিগত এবং রেফারেন্স প্রকাশনাগুলি একটি নেটওয়ার্কে নির্ভরযোগ্য এবং উচ্চ-গতির অ্যাক্সেস ছাড়াই মোবাইল ব্যবহারকারী এবং অন্যদের দ্বারা নির্ভর করে। ইলেকট্রনিক প্রকাশনা পরীক্ষা-প্রস্তুতির ক্ষেত্রেও ব্যবহার করা হচ্ছে উন্নত এবং উন্নয়নশীল অর্থনীতিতে ছাত্র শিক্ষার জন্য (এইভাবে আংশিকভাবে প্রচলিত বই প্রতিস্থাপন) - কারণ এটি শিক্ষার্থীদের সুবিধার জন্য বিষয়বস্তু এবং বিশ্লেষণকে একত্রিত করতে সক্ষম করে। অ্যাপল ইনকর্পোরেটেডের অ্যাপল বুকস এবং মার্কিন যুক্তরাষ্ট্রের তিনটি বৃহত্তম পাঠ্যপুস্তক সরবরাহকারীর সাথে অ্যাপলের আলোচনার কারণে পাঠ্যপুস্তকের জন্য ইলেকট্রনিক প্রকাশনার ব্যবহার আরও বেশি প্রচলিত হয়ে উঠতে পারে
কথাসাহিত্যের কাজে ইলেকট্রনিক প্রকাশনা ক্রমবর্ধমান জনপ্রিয়। বৈদ্যুতিন প্রকাশকরা বাজারের চাহিদা পরিবর্তনের জন্য দ্রুত সাড়া দিতে সক্ষম, কারণ কোম্পানিগুলিকে মুদ্রিত বইগুলি অর্ডার করতে হবে না এবং সেগুলি বিতরণ করতে হবে না। প্রথাগত "প্রিন্ট রান" এর জন্য অপর্যাপ্ত চাহিদার কারণে ই-পাবলিশিং আরও বিস্তৃত পরিসরে বই উপলব্ধ করছে, যার মধ্যে এমন বই রয়েছে যা গ্রাহকরা স্ট্যান্ডার্ড বই খুচরা বিক্রেতাদের কাছে পাবেন না। ই-পাবলিকেশন নতুন লেখকদের এমন বই প্রকাশ করতে সক্ষম করছে যা ঐতিহ্যবাহী প্রকাশকদের জন্য লাভজনক হতে পারে না। যদিও "ইলেক্ট্রনিক পাবলিশিং" শব্দটি প্রাথমিকভাবে ২০১০-এর দশকে অনলাইন এবং ওয়েব-ভিত্তিক প্রকাশকদের বোঝাতে ব্যবহৃত হয়, এই শব্দটি কম্পিউটারের ক্ষেত্রে নতুন ধরনের উৎপাদন, বিতরণ এবং ব্যবহারকারীর মিথস্ক্রিয়াকে বর্ণনা করতে ব্যবহৃত হওয়ার ইতিহাস রয়েছে। - টেক্সট এবং অন্যান্য ইন্টারেক্টিভ মিডিয়া ভিত্তিক উত্পাদন।
ডিজিটালাইজেশন
The first digitization initiative was in 1971 by Michael S. Hart, a student at the University of Illinois at Chicago, who launched Project Gutenberg, designed to make literature more accessible to everyone, through the internet. It took a while to develop, and in 1989 there were only 10 texts that were manually recopied on computer by Michael S. Hart himself and some volunteers. But with the appearance of the Web 1.0 in 1991 and its ability to connect documents together through static pages, the project moved quickly forward. Many more volunteers helped in developing the project by giving access to public domain classics.
1970-এর দশকে, ফরাসি ন্যাশনাল সেন্টার ফর সায়েন্টিফিক রিসার্চ বিভিন্ন বিষয়ের এক হাজার বইকে ডিজিটাইজ করে, যার বেশিরভাগই সাহিত্য কিন্তু দর্শন ও বিজ্ঞানের, যা 12 শতক থেকে বর্তমান সময় পর্যন্ত, যাতে একটি বৃহৎ অভিধানের ভিত্তি তৈরি করা যায়, ট্রেসর । de la langue française au Québec. ই-টেক্সট-এর এই ভিত্তি, ফ্রান্টেক্সট নামে, একটি কমপ্যাক্ট ডিস্কে ডিসকোটেক্সট ব্র্যান্ড নামে, এবং তারপরে 1998 সালে বিশ্বব্যাপী ওয়েবে প্রকাশিত হয়েছিল
গণ-স্কেল ডিজিটাইজেশন
ABU ( Association des Bibliophiles Universels), ১৯৯৩ সালে Cnam দ্বারা তৈরি একটি পাবলিক ডিজিটাল লাইব্রেরি প্রকল্প ছিল। এটি নেটওয়ার্কের প্রথম ফরাসি ডিজিটাল লাইব্রেরি ছিল; 2002 সাল থেকে স্থগিত, তারা একটি শতাধিক পাঠ্য পুনরুত্পাদন করেছে যা এখনও উপলব্ধ।
১৯৯২ সালে, Bibliothèque Nationale de France একটি বিশাল ডিজিটাইজেশন প্রোগ্রাম চালু করে। রাষ্ট্রপতি ফ্রাঁসোয়া মিটাররান্ড ১৯৮৮ সাল থেকে একটি নতুন এবং উদ্ভাবনী ডিজিটাল লাইব্রেরি তৈরি করতে চেয়েছিলেন এবং এটি ১৯৯৭ সালে গ্যালিকা নামে প্রকাশিত হয়েছিল। ২০১৪ সালে, ডিজিটাল লাইব্রেরি ৮০ ২৫৫টি অনলাইন বই এবং মুদ্রণ এবং পাণ্ডুলিপি সহ এক মিলিয়নেরও বেশি নথি অফার করে।
২০০৩ সালে, উইকিসংকলন চালু করা হয়েছিল, এবং প্রকল্পটি একটি ডিজিটাল এবং বহুভাষিক গ্রন্থাগার গঠনের আকাঙ্ক্ষা করেছিল যা উইকিপিডিয়া প্রকল্পের পরিপূরক হবে। প্রজেক্ট গুটেনবার্গকে স্মরণ করিয়ে দেওয়ার জন্য একটি শব্দের খেলা হিসাবে এটির নামকরণ করা হয়েছিল "প্রজেক্ট সোর্সবার্গ"। উইকিমিডিয়া ফাউন্ডেশন দ্বারা সমর্থিত, উইকিসংকলন স্বেচ্ছাসেবকদের দ্বারা যাচাইকৃত ডিজিটাইজড পাঠ্যের প্রস্তাব করে।
২০০৮ সালে, Europeana এর প্রোটোটাইপ চালু করা হয়েছিল; এবং ২০১০ সাল নাগাদ, প্রকল্পটি ১০ মিলিয়নেরও বেশি ডিজিটাল অবজেক্টে অ্যাক্সেস দিয়েছিল। Europeana লাইব্রেরি হল একটি ইউরোপীয় ক্যাটালগ যেটি লক্ষ লক্ষ ডিজিটাল বস্তুর ইনডেক্স কার্ড এবং তাদের ডিজিটাল লাইব্রেরির লিঙ্কগুলি অফার করে৷ একই বছরে, মার্কিন যুক্তরাষ্ট্র এবং ইউরোপের অনেক বিশ্ববিদ্যালয়ের ই-লাইব্রেরির বিষয়বস্তু, সেইসাথে গুগল বই এবং ইন্টারনেট আর্কাইভের বিষয়বস্তু একত্রিত করার জন্য হাতিট্রাস্ট তৈরি করা হয়েছিল। ২০১৬ সালে, ছয় মিলিয়নেরও বেশি ব্যবহারকারী HathiTrust ব্যবহার করছেন।
ইলেকট্রনিক প্রকাশনা
প্রথম ডিজিটাইজেশন প্রকল্পগুলি ডিজিটাল সামগ্রীতে শারীরিক বিষয়বস্তু স্থানান্তর করছিল। ইলেকট্রনিক প্রকাশনার লক্ষ্য হল ডিজিটাল বিশ্বে সম্পাদনা এবং প্রকাশনার (উৎপাদন, বিন্যাস, প্রকাশনা) সম্পূর্ণ প্রক্রিয়াকে একীভূত করা।
অ্যালাইন মিল, Pratiques de l'édition numérique বইতে (মাইকেল ই. সিনাত্রা এবং মার্সেলো ভিটালি-রোসাটি দ্বারা সম্পাদিত), বলেছেন যে ইন্টারনেট এবং ওয়েবের সূচনা হল ইলেকট্রনিক প্রকাশনার মূল, যেহেতু তারা প্রায়শই উৎপাদন এবং বিস্তার নিদর্শন সবচেয়ে বড় পরিবর্তন নির্ধারণ. প্রকাশনা প্রশ্নে ইন্টারনেটের সরাসরি প্রভাব রয়েছে, যা নির্মাতা এবং ব্যবহারকারীদের ঐতিহ্যগত প্রক্রিয়ায় (লেখক-সম্পাদক-প্রকাশক সংস্থা) আরও এগিয়ে যেতে দেয়।
গতানুগতিক প্রকাশনা, এবং বিশেষ করে সৃষ্টির অংশ, ১৯৮০-এর দশকে আবির্ভূত নতুন ডেস্কটপ প্রকাশনা সফ্টওয়্যার দ্বারা এবং বিশ্বকোষ ও ডিরেক্টরিগুলির জন্য তৈরি করা পাঠ্য ডেটাবেস দ্বারা প্রথম বিপ্লব ঘটে। একই সময়ে বই, অডিওভিজ্যুয়াল এবং কম্পিউটার বিজ্ঞান বৈশিষ্ট্যের সমন্বয়ে মাল্টিমিডিয়া দ্রুত বিকাশ লাভ করছিল। সিডি এবং ডিভিডি প্রদর্শিত হয়, যা কম্পিউটারে এই অভিধান এবং বিশ্বকোষের ভিজ্যুয়ালাইজেশনের অনুমতি দেয়।
ইন্টারনেটের আগমন এবং গণতন্ত্রীকরণ ধীরে ধীরে ছোট প্রকাশনা সংস্থাগুলিকে তাদের বই সরাসরি অনলাইনে প্রকাশ করার সুযোগ দিচ্ছে। কিছু ওয়েবসাইট, যেমন Amazon, তাদের ব্যবহারকারীদের ইবুক কিনতে দেয়; ইন্টারনেট ব্যবহারকারীরা অনেক শিক্ষামূলক প্ল্যাটফর্ম (বিনামূল্যে বা না), উইকিপিডিয়ার মতো বিশ্বকোষীয় ওয়েবসাইট এবং এমনকি ডিজিটাল ম্যাগাজিন প্ল্যাটফর্মও খুঁজে পেতে পারেন। ই-বুক তখন ই-রিডার এবং এমনকি স্মার্টফোনের মতো বিভিন্ন সমর্থনের মাধ্যমে আরও বেশি অ্যাক্সেসযোগ্য হয়ে ওঠে। ডিজিটাল বইটি প্রকাশনা সংস্থা এবং তাদের অর্থনৈতিক মডেলগুলিতে একটি গুরুত্বপূর্ণ প্রভাব ফেলেছিল এবং এখনও রয়েছে; এটি এখনও একটি চলমান ডোমেন, এবং তাদের এখনও ডিজিটাল যুগে প্রকাশের নতুন উপায়গুলি আয়ত্ত করতে হবে৷
অনলাইন সংস্করণ
ওয়েব ২.০ -এর নতুন যোগাযোগ অনুশীলন এবং অংশগ্রহণের নতুন স্থাপত্যের উপর ভিত্তি করে, অনলাইন সংস্করণ ইন্টারনেটে বিষয়বস্তু বিস্তৃত এবং উন্নত করার জন্য একটি সম্প্রদায়ের সহযোগিতার দ্বার উন্মুক্ত করে, পাশাপাশি সম্মিলিত পঠন অনুশীলনের মাধ্যমে পাঠকে সমৃদ্ধ করে। ওয়েব ২.০ শুধুমাত্র নথিগুলিকে একত্রে লিঙ্ক করে না, যেমন ওয়েব ১.০ করেছে, এটি সামাজিক মিডিয়ার মাধ্যমে লোকেদের একত্রে সংযুক্ত করে: এই কারণেই এটিকে অংশগ্রহণমূলক (বা অংশগ্রহণমূলক) ওয়েব বলা হয়।
ভাগাভাগি এবং সৃজনশীল সম্মিলিত বিষয়বস্তুকে উত্সাহিত করার জন্য অনেক সরঞ্জাম স্থাপন করা হয়েছিল। অনেকগুলির মধ্যে একটি হল উইকিপিডিয়া এনসাইক্লোপিডিয়া, যেহেতু এটি লক্ষ লক্ষ অবদানকারীদের দ্বারা সম্পাদিত, সংশোধন এবং উন্নত করা হয়েছে। OpenStreetMap একই নীতির উপর ভিত্তি করে। ব্লগ এবং মন্তব্য সিস্টেমগুলি এখন অনলাইন সংস্করণ এবং প্রকাশনা হিসাবেও বিখ্যাত, কারণ এটি লেখক এবং এর পাঠকদের মধ্যে নতুন মিথস্ক্রিয়া দ্বারা সম্ভব, এবং অনুপ্রেরণার জন্য কিন্তু দৃশ্যমানতার জন্য একটি গুরুত্বপূর্ণ পদ্ধতি হতে পারে।
প্রক্রিয়া
ইলেকট্রনিক প্রকাশনা প্রক্রিয়াটি প্রথাগত কাগজ-ভিত্তিক প্রকাশনা প্রক্রিয়ার কিছু দিক অনুসরণ করে তবে ঐতিহ্যগত প্রকাশনা থেকে দুটি উপায়ে ভিন্ন: ১) এতে চূড়ান্ত পণ্য মুদ্রণের জন্য অফসেট প্রিন্টিং প্রেস ব্যবহার করা অন্তর্ভুক্ত নয় এবং ২) এটি বিতরণকে এড়িয়ে যায়। একটি শারীরিক পণ্য (যেমন, কাগজের বই, কাগজের ম্যাগাজিন, বা কাগজের সংবাদপত্র)। যেহেতু বিষয়বস্তুটি ইলেকট্রনিক, তাই এটি ইন্টারনেটে এবং ইলেকট্রনিক বইয়ের দোকানের মাধ্যমে বিতরণ করা যেতে পারে এবং ব্যবহারকারীরা ডেস্কটপ কম্পিউটার, ল্যাপটপ, ট্যাবলেট কম্পিউটার, স্মার্টফোন বা ই-রিডার ট্যাবলেট সহ বিভিন্ন বৈদ্যুতিন এবং ডিজিটাল ডিভাইসে উপাদানটি পড়তে পারেন। ভোক্তা অনলাইনে প্রকাশিত বিষয়বস্তু একটি ওয়েবসাইট, একটি ট্যাবলেট ডিভাইসে একটি অ্যাপ্লিকেশনে বা কম্পিউটারে একটি PDF নথিতে পড়তে পারে৷ কিছু ক্ষেত্রে, পাঠক ভোক্তা-গ্রেডের কালি-জেট বা লেজার প্রিন্টার ব্যবহার করে বা প্রিন্ট-অন-ডিমান্ড সিস্টেমের মাধ্যমে কাগজে বিষয়বস্তু মুদ্রণ করতে পারে। কিছু ব্যবহারকারী তাদের ডিভাইসে ডিজিটাল সামগ্রী ডাউনলোড করে, এমনকি তাদের ডিভাইস ইন্টারনেটের সাথে সংযুক্ত না থাকলেও (যেমন, বিমানের ফ্লাইটে) সামগ্রী পড়তে সক্ষম করে।
যেহেতু ইলেকট্রনিক প্রকাশনার জন্য প্রায়ই অনলাইন ডেলিভারি পদ্ধতি বিকাশের জন্য টেক্সট মার্ক-আপের প্রয়োজন হয় (যেমন, হাইপারটেক্সট মার্কআপ ল্যাঙ্গুয়েজ বা অন্য কিছু মার্কআপ ভাষা), তাই টাইপসেটার এবং বই ডিজাইনারদের ঐতিহ্যগত ভূমিকা, যারা কাগজের বইয়ের জন্য মুদ্রণ সেট-আপ তৈরি করেছিলেন, পরিবর্তিত হয়েছে। ডিজিটালি প্রকাশিত বিষয়বস্তুর ডিজাইনারদের অবশ্যই মার্ক-আপ ল্যাঙ্গুয়েজ, বিভিন্ন ধরনের রিডিং ডিভাইস এবং কম্পিউটার উপলব্ধ, এবং ভোক্তারা যেভাবে বিষয়বস্তু পড়তে, দেখতে বা অ্যাক্সেস করতে পারে সে বিষয়ে শক্তিশালী জ্ঞান থাকতে হবে। যাইহোক, ২০১০-এর দশকে, নতুন ব্যবহারকারী বান্ধব ডিজাইন সফ্টওয়্যার ডিজাইনারদের বিস্তারিত প্রোগ্রামিং কৌশল, যেমন অ্যাডোব সিস্টেমের ডিজিটাল পাবলিশিং স্যুট এবং অ্যাপলের iBooks লেখক জানার প্রয়োজন ছাড়াই এই স্ট্যান্ডার্ডে বিষয়বস্তু প্রকাশ করার জন্য উপলব্ধ হয়ে উঠছে। সবচেয়ে সাধারণ ফাইল ফরম্যাট হল .epub, অনেক ই-বুক ফরম্যাটে ব্যবহৃত হয়। .epub অনেক প্রকাশনা প্রোগ্রামে উপলব্ধ একটি বিনামূল্যে এবং উন্মুক্ত মান। আরেকটি সাধারণ বিন্যাস হল .folio, যা অ্যাপলের আইপ্যাড ট্যাবলেট এবং অ্যাপের জন্য সামগ্রী তৈরি করতে অ্যাডোব ডিজিটাল পাবলিশিং স্যুট ব্যবহার করে।
একাডেমিক প্রকাশনা
একটি নিবন্ধ বিবেচনার জন্য একটি একাডেমিক জার্নালে জমা দেওয়ার পরে, একটি জার্নালে প্রকাশিত হওয়ার আগে কয়েক মাস থেকে দুই বছরেরও বেশি সময় পর্যন্ত বিলম্ব হতে পারে, জার্নালগুলিকে বর্তমান গবেষণা প্রচারের জন্য আদর্শ বিন্যাসের চেয়ে কম রেন্ডার করে। কিছু ক্ষেত্রে যেমন জ্যোতির্বিদ্যা এবং পদার্থবিদ্যার কিছু ক্ষেত্রে, সাম্প্রতিক গবেষণার প্রচারে জার্নালের ভূমিকা মূলত arXiv.org- এর মতো প্রিপ্রিন্ট সংগ্রহস্থল দ্বারা প্রতিস্থাপিত হয়েছে। যাইহোক, স্কলারলি জার্নালগুলি এখনও মান নিয়ন্ত্রণ এবং বৈজ্ঞানিক ঋণ প্রতিষ্ঠায় গুরুত্বপূর্ণ ভূমিকা পালন করে। অনেক ক্ষেত্রে, প্রিপ্রিন্ট রিপোজিটরিগুলিতে আপলোড করা ইলেকট্রনিক সামগ্রীগুলি এখনও একটি পিয়ার-রিভিউ জার্নালে চূড়ান্ত প্রকাশের উদ্দেশ্যে। পরিসংখ্যানগত প্রমাণ রয়েছে যে ইলেকট্রনিক প্রকাশনা ব্যাপক প্রচার সরবরাহ করে, কারণ যখন একটি জার্নাল অনলাইনে পাওয়া যায়, তখন প্রচুর সংখ্যক গবেষক জার্নালটি অ্যাক্সেস করতে পারেন। এমনকি যদি একজন অধ্যাপক এমন একটি বিশ্ববিদ্যালয়ে কাজ করেন যার লাইব্রেরিতে একটি নির্দিষ্ট জার্নাল নেই, তবুও তিনি অনলাইনে জার্নালটি অ্যাক্সেস করতে সক্ষম হতে পারেন। গবেষণাটি সঠিকভাবে সম্পন্ন হয়েছে কিনা তা নিশ্চিত করার জন্য বেশ কয়েকটি জার্নাল তাদের দীর্ঘস্থায়ী সমকক্ষ পর্যালোচনা প্রক্রিয়া ধরে রেখেছে, ইলেকট্রনিক সংস্করণ প্রতিষ্ঠা করেছে বা এমনকি সম্পূর্ণরূপে ইলেকট্রনিক প্রকাশনায় স্থানান্তরিত হয়েছে।
কপিরাইট
২০০০-এর দশকের গোড়ার দিকে, বিদ্যমান কপিরাইট আইনগুলির অনেকগুলি মুদ্রিত বই, ম্যাগাজিন এবং সংবাদপত্রকে ঘিরে ডিজাইন করা হয়েছিল। উদাহরণস্বরূপ, কপিরাইট আইন প্রায়শই একটি বই কতটা যান্ত্রিকভাবে পুনরুত্পাদন বা অনুলিপি করা যায় তার সীমা নির্ধারণ করে। বৈদ্যুতিন প্রকাশনা কপিরাইট সম্পর্কিত নতুন প্রশ্ন উত্থাপন করে, কারণ যদি একটি ই-বুক বা ই-জার্নাল অনলাইনে পাওয়া যায়, লক্ষ লক্ষ ইন্টারনেট ব্যবহারকারীরা নথির একটি একক ইলেকট্রনিক কপি দেখতে সক্ষম হতে পারে, কোনো "কপি" না করেই।
উদীয়মান প্রমাণগুলি ইঙ্গিত করে যে ই-প্রকাশনা ঐতিহ্যগত কাগজ-ভিত্তিক প্রকাশনার চেয়ে বেশি সহযোগী হতে পারে; ই-প্রকাশনায় প্রায়শই একাধিক লেখক জড়িত থাকে এবং ফলস্বরূপ কাজগুলি আরও অ্যাক্সেসযোগ্য, যেহেতু সেগুলি অনলাইনে প্রকাশিত হয়। একই সময়ে, অনলাইনে প্রকাশিত উপাদানের প্রাপ্যতা চুরি, অননুমোদিত ব্যবহার বা উপাদানের পুনঃব্যবহারের জন্য আরও দরজা খুলে দেয়। কিছু প্রকাশক এই উদ্বেগগুলি সমাধান করার চেষ্টা করছেন। উদাহরণস্বরূপ, ২০১১ সালে, HarperCollins একটি পাবলিক লাইব্রেরিতে তার একটি ই-বুক ধার দেওয়া যেতে পারে এমন সংখ্যা সীমিত করেছিল৷ অন্যান্য প্রকাশক, যেমন পেঙ্গুইন, তাদের নিয়মিত কাগজের প্রকাশনায় ই-বুকের উপাদানগুলিকে অন্তর্ভুক্ত করার চেষ্টা করছে।
ঙ্গাগ-দ্বাং-ছোস-'ব্যোর-ব্জাং-পো
ঙ্গাগ-দ্বাং-ছোস-'ব্যোর-ব্জাং-পো (১৫৯৫-১৬০৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ল্চাগ্স-রা-স্প্রুল-স্কু  উপাধিধারী বৌদ্ধ লামা ছিলেন।
সংক্ষিপ্ত জীবনী
ঙ্গাগ-দ্বাং-ছোস-'ব্যোর-ব্জাং-পো ১৫৯৫ খ্রিষ্টাব্দে তিব্বতের কোংপো অঞ্চলের লোং-পো-স্তোদ-পা নামক স্থানে জন্মগ্রহণ করেন। শৈশবে ছোস-র্জে-ঙ্গাগ-দ্বাং  নামক দ্বিতীয় ল্চাগ্স-রা-স্প্রুল-স্কু  উপাধিধারী বৌদ্ধ লামার পুনর্জন্ম রূপে চিহ্নিত করার পর তাকে ব্ক্রা-শিস-ছোস-লুং  বৌদ্ধবিহারে নিয়ে যাওয়া হয়। তিনি ম্থোং-বা-দোন-ল্দান   নামক তৃতীয় 'ফাগ্স-পা-ল্হা  উপাধিধারী বৌদ্ধ লামার নিকট শিক্ষালাভ করেন। ১৬০৪ খ্রিষ্টাব্দ থেকে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে  বসবাস শুরু করেন যেখানে ১৬০৬ খ্রিষ্টাব্দে তার মৃত্যু ঘটে।
ম্যাথু ব্রেবান
ম্যাথু ব্রেবান (জন্ম:৮ নভেম্বর ১৯৯২) একজন গার্নসির ক্রিকেটার । দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে গার্নসির দলে জায়গা দেওয়া হয়েছিল। তিনি ৭ সেপ্টেম্বর, ২০১৩ এ ঘানার বিপক্ষে গার্নসির হয়ে সেমিফাইনাল ফাইনালে খেলেছেন ২০২০ সালের ২১ আগস্ট আইল অফ ম্যানের বিপক্ষে গার্নেসির হয়ে টি-টোয়েন্টি আন্তর্জাতিক (টি-টোয়েন্টি) এ আত্মপ্রকাশ করেছিলেন।
কাজী জহিরুল হক
খান বাহাদুর কাজী জহিরুল হক ছিলেন বাংলাদেশের একজন শিক্ষাবিদ এবং ব্রিটিশ ইন্ডিয়া লেজিসলেটিভ কাউন্সিলের সদস্য। তিনি ঢাকা মুসলিম হাই স্কুল-এর প্রথম প্রধান শিক্ষক ।
শেখ আবুল হোসেন (সাতক্ষীরার রাজনীতিবিদ)
শেখ মোহাম্মদ আবুল হোসেন বাংলাদেশের সাতক্ষীরা জেলার রাজনীতিবিদ যিনি তৎকালীন সাতক্ষীরা-৫ আসনের সংসদ সদস্য ছিলেন।
প্রাথমিক জীবন
শেখ আবুল হোসেন সাতক্ষীরা জেলায় জন্মগ্রহণ করেন।
রাজনৈতিক জীবন
শেখ আবুল হোসেন ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন সাতক্ষীরা-৫ আসন থেকে সংসদ সদস্য নির্বাচিত হন। তিনি ১২ অক্টোবর ১৯৮৮ সাল থেকে ১০ ডিসেম্বর ১৯৯০ সাল পর্যন্ত সাতক্ষীরা জেলা পরিষদের প্রথম চেয়ারম্যান ছিলেন।
সতীশ চন্দ্র
সতীশ চন্দ্র (Satish Chandra), (২০ নভেম্বর ১৯২২ - ১৩ অক্টোবর ২০১৭) একজন ভারতীয় ইতিবৃত্তকার ছিলেন, যার প্রধান বৈশিষ্ট্য ছিল মধ্যযুগীয় ভারতীয় ইতিহাস।
ব্যক্তিগত জীবন
সতীশ চন্দ্রের জন্ম ২০ নভেম্বর, ১৯২২ তারিখে, মিরাট, উত্তরপ্রদেশের (আগে ইউনাইটেড প্রভিন্সেস)। তার পিতা স্যার সীতা রাম, পাকিস্তানে ভারতের প্রথম হাইকমিশনার, এবং মাতা বাসুদেবী। তিনি এলাহাবাদ বিশ্ববিদ্যালয়ে পড়াশুনো করেন যেখানে থেকে তিনি বি।এ। (১৯৪২), এম।এ। (১৯৪৪) এবং ডি। ফিল (১৯৪৮) আর। পি। ত্রিপাঠির অধীনে।  তার ডক্টরেট থিসিস ছিল "Parties and Politics in 18th century India"।
কর্মজীবন
সতীশ চন্দ্র নিউ দিল্লীতে জওহরলাল নেহেরু বিশ্ববিদ্যালয় (জেএনইউ) এ ইতিহাসের অধ্যাপক ছিলেন। তিনি এলাহাবাদ বিশ্ববিদ্যালয়, আলিগড় মুসলিম ইউনিভার্সিটি, দিল্লী বিশ্ববিদ্যালয় এবং রাজস্থান বিশ্ববিদ্যালয় এবং ১৯৭১ সালে, কেমব্রিজের স্মুটস ভিজিটিং প্রফেসর ছিলেন। ১৯৭৩ সালে, চন্দ্র ভারতীয় ইতিহাস কংগ্রেসের সচিব এবং সভাপতি হন। এস। গোপাল, বিপন চন্দ্র এবং রোমিলা থাপারের সাথে তিনি জেএনইউতে সোসাল সায়েন্সেসের সেন্টার ফর হিস্টোরিকাল স্টাডিজ প্রতিষ্ঠা করেন। তিনি কয়েক বছর ধরে তারও চেয়ারম্যান ছিলেন।
সতীশ চন্দ্রকে মুগল যুগের ভারতের নেতৃস্থানীয় পণ্ডিতদের একজন এবং ভারতের সবচেয়ে প্রভাবশালী ইতিহাসবিদদের একজন হিসেবে বর্ণনা করা হয়েছে। তার বই, মধ্যযুগীয় ভারত, ভারত জুড়ে স্কুল ও কলেজগুলিতে পাঠ্যপুস্তক হিসেবে ব্যাপকভাবে ব্যবহৃত হয়।
জ্ঞানতত্ব
রমিলা থাপার, আর এস শর্মা, বিপান চন্দ্র এবং অর্জুন দেবের সঙ্গে সতীশ চন্দ্র এক ইতিহাসবিদদের গোষ্ঠীর অন্তর্গত ছিলেন, যারা কখনও কখনও "বামপন্থী" বা "ইতিহাসের দিকে মার্কসবাদী দৃষ্টিভঙ্গি দ্বারা প্রভাবিত" হিসেবে উল্লেখ করা হত। ২০০৪ সালে, তার পাঠ্যপুস্তক ছয় বছর একটি বিচ্ছেদ পরে জাতীয় পাঠ্যক্রম মধ্যে আবার ফিরিয়ে আনা হয়।
রাজবাড়ী সরকারি কলেজ
ইতিহাস
তৎকালীন রাজবাড়ী জেলা অবহেলিত অনুন্নত এলাকা বলে চিহ্নিত ছিল। এলাকার বহু মেধাবী ছাত্র পার্শ্ববর্তী ফরিদপুর রাজেন্দ্র কলেজ, কুষ্টিয়া কলেজ, মাগুরা সোহরাওয়ার্দী কলেজ-সহ দেশের দূর-দুরান্তের কলেজে পড়তে যেত। বিষয়টি এলাকার মানুষের মনে তীব্রভাবে নাড়া দেয়। পরে ডা. একেএম আসজাদ, ডা, এসএম ইয়াহিয়া, ফজলুল হক মুক্তার, অ্যাডভোকেট আবুল কাশেম মৃধা, অ্যাডভোকেট আব্দুল জলিল মিয়া, ডা. জলিলুর রহমান, মরগুব আহম্মেদ, ডা. আজাহার উদ্দিন, আঃ হানিফ মোল্লা (গোয়ালন্দ) সহ এলাকার অনেক গণ্যমান্য ও বিত্তশালী ব্যক্তি বিশেষভাবে স্থানীয় পর্যায়ে কলেজ স্থাপনের উদ্যোগ গ্রহণ করেন।
এরমধ্যে রাজবাড়ীতে মহকুমা প্রশাসক নিযুক্ত হয়ে আসেন কাজী আজহার আলী। কলেজ প্রতিষ্ঠার ক্ষেত্রে তিনি বিপুল উদ্যোগ নিয়ে এগিয়ে আসেন। তখন কলেজ প্রতিষ্ঠার জন্য অর্থ, সম্পত্তি, ছাত্র থেকে শুরু করে অনুমোদন পাওয়া ছিল এক দুরুহ ব্যাপার। কাজী আজহার আলী স্থানীয় বিদ্যোৎসাহী ব্যক্তিদের নিয়ে এগিয়ে আসেন কলেজ প্রতিষ্ঠাকল্পে। এ উদ্দেশ্যে কমিটি গঠিত হয়। কমিটির চেয়ারম্যান ছিলেন কাজী আজহার আলী, সম্পাদক মামুনুর রশিদ (সেকেন্ড অফিসার), যুগ্ম সম্পাদক ডা. একেএম আসজাদ, সদস্য ছিলেন কাজী হেদায়েত হোসেন, অ্যাডভোকেট আব্দুল জলিল মিয়া, অ্যাডভোকেট আবু হেনা, ফজলুল মুক্তার।
রাজবাড়ী স্টেশন থেকে আধা কিলোমিটার পশ্চিমে ব্যাপ্টিস্ট মিশনের শত বৎসরের ঐতিহ্যবাহী দোতালা বিল্ডিং ৪৭ শতাংশ জমি-সহ ব্যাপ্টিস্ট মিশনের পক্ষে শিমশন চৌধুরী আতাইকোলা, গভর্নিং বোর্ডের পক্ষে রেজিস্ট্রি করে দেন। পরবর্তীতে আশে পাশের অনেক জমি ক্রয় ও দানের মাধ্যম বর্তমান কলেজের জমির পরিমাণ দাঁড়িয়েছে ১৪ একরের উপর। ১৯৬১ সালে ভিত্তি প্রস্তর স্থাপন করেন তৎকালীন পূর্ব পাকিস্তানের গভর্নর আযম খান। ১৯৬১ সালের ২৩ জুন কলেজ উদ্বোধন করেন তৎকালীন মহকুমা প্রশাসক কাজী আজাহার আলী। প্রথম বৎসরে বর্তমান লাইব্রেরির সামনের চৌ-চালা টিনের ঘরটি ক্লাশ রুম হিসেবে ব্যবহৃত হয় এবং বর্তমান অধ্যক্ষের কক্ষ এবং অফিস ভবনটিই অধ্যক্ষের কক্ষ এবং অফিস কক্ষ ছিল।
১৯৬১ সালে মানবিক ও বাণিজ্য বিভাগ খোলা হয় এবং ১৯৬২ সালে বিজ্ঞান বিভাগ খোলা হয়। ১৯৬৪ সাল পর্যন্ত ক্লাস ভবন নির্মাণ না হওয়ায় এবং ছাত্র-ছাত্রীর চাপ বৃদ্ধি পাওয়ায় ১৯৬৩ সালে বর্তমান জেলা স্কুলে (তখন গোয়লন্দ মডেল হাই স্কুল) ক্লাস নেওয়া হত। কলেজ প্রতিষ্ঠালগ্নে বর্তমান সজ্জনকান্দা (কাজী বাড়ির পার্শে)। অধ্যাক্ষের জন্য বাসা হিসেবে প্রশাসন কর্তৃক গৃহীত হয়। এরমধ্যে অধ্যক্ষ নিযুক্ত হয়ে আসেন রাজশাহী বিশ্ববিদ্যালয়ের অবসরপ্রাপ্ত রেজিস্ট্রার বিশিষ্ট শিক্ষাবিদ ওসমান গণি। ১৯৬২ সালে কলেজের সম্মুখে শহীদ মিনার নির্মাণ করা হয়। ছাত্র সংগঠনের পক্ষ থেকে শহীদ মিনার নির্মাণের উদ্যোগ নেয়া হয়। এতে ভূমিকা পালন করেন চিত্তরঞ্জন গুহ, নজিবর রহমান, লতিফ বিশ্বাস, আমজাদ হোসেন-সহ রাজবাড়ী সরকারি কলেজের অনেক ছাত্র-ছাত্রী। উক্ত শহীদ মিনার ছিল অতীতে রাজবাড়ীর কেন্দ্রীয় শহীদ মিনার।
শিক্ষা কার্যক্রম
কলজে শিক্ষক সংখ্যা ৬৫ জন। ৩টি বিষয়ে উচ্চ মাধ্যমিক সহ ১৬টি বিষয়ে অনার্স এবং ৬টি বিষয়ে মাস্টার্স খোলা রয়েছে।
কলেজটিতে রয়েছে গ্রন্থাগার, বিজ্ঞান ল্যাবরেটরি, ৪৮টি কম্পিউটারের ২টি আইটি ল্যাবরেটরি, ১০টি মাল্টিমিডিয়া শ্রেণীকক্ষ। কলেজের ৪ একর জায়গা জুড়ে রয়েছে একটি পুকুর এবং অন্য পাশে খেলার মাঠ ও নবনির্মিত বঙ্গবন্ধু ছাত্রাবাস। এছাড়া রয়েছে একটি প্রশাসনিক ভবন, দুইটি পাঁচতলা একাডেমিক ভবন, একটি বিজ্ঞান ভবন, একটি বাণিজ্য ভবন, একটি গ্রন্থাগার ও মিলনায়তন ভবন, একটি শিক্ষকদের ডরমিটরি, একটি মসজিদ, একটি শহিদ মিনার, একটি মুক্ত মঞ্চ, তিনটি ছাত্রাবাস ও দুটি টিনের ভবন (পুরাতন ছাত্রসংসদ ভবন, পুরুষ ও মহিলা কমন রুম)। নির্মাণাধীন রয়েছে একটি নতুন প্রশাসনিক ভবন এবং একটি আধুনিক ক্যন্টিন।
ছাত্রাবাস
কলেজে ছাত্রাবাস কলেজ প্রতিষ্ঠা পরবর্তী সময়ে তৈরি করা হয়। রাজবাড়ী সরকারি কলেজে চারটি ছাত্রাবাস রয়েছে। দুটি ছাত্রবাস ছাত্রদের জন্য, একটি শিক্ষকদের এবং অন্যটি ছাত্রীদের জন্য। ছাত্রদের হলটি কলেজের পশ্চাৎ অংশে অবস্থিত।ইহা ইংরেজি "L" আকৃতির এবং দুটি অংশে বিভক্ত। এর পূর্বাংশে হিন্দু ছাত্রদের জন্য (বিদ্যাসাগর ছাত্রাবাস হল) এবং সাথে শিক্ষক ছাত্রাবাস ও পশ্চিমাংশে মুসলিম ছাত্রদের জন্য (মীর মশারফ হোসেন হল) এবং বঙ্গবন্ধু ছাত্রাবাস নামে আরেকটি ছাত্রাবাস রয়েছে। হিন্দু ছাত্রাবাসে ৬০ জন বসবাসের ব্যবস্থা আছে এবং মুসলিম ছাত্রাবাসে ১২০ জন বসবাসের ব্যবস্থা আছে।  ছাত্রাবাসে দুইজন বাবুর্চি, একজন মেট, একজন দিবাকালীন প্রহরী ও একজন নৈশকালীন প্রহরী নিযুক্ত আছে। মেয়েদের ছাত্রীনিবাসটি (বেগম খালেদা জিয়া ছাত্রীনিবাস) সজ্জনকান্দা অবস্থিত।
মৌরাট ইউনিয়ন
মৌরাট ইউনিয়ন বাংলাদেশের ঢাকা বিভাগের রাজবাড়ী জেলার পাংশা উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ১৯টি মৌজার সংখ্যা: ১৮টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২৩,৭৫০ জন।
শিক্ষা
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৫২%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ হাবিবুর রহমান। প্রাক্তন চেয়ারম্যানগণের তালিকা:
বহিঃসংযোগ
ওয়েবসাইট
কেন্দ্রীয় বিকোল উইকিপিডিয়া
বাইকল নাগা উইকিপিডিয়া হচ্ছে অনলাইন বিশ্বকোষ উইকিপিডিয়ার সেন্ট্রাল বাইকল যা সাধারনত বাইকল নামে পরিচিত ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। বাইকল নাগা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
কুষ্টিয়া-৩
কুষ্টিয়া-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুষ্টিয়া জেলায় অবস্থিত জাতীয় সংসদের ৭৭নং আসন।
সীমানা
কুষ্টিয়া-৩ আসনটি কুষ্টিয়া জেলার কুষ্টিয়া সদর উপজেলা নিয়ে গঠিত।
কোনাক মসজিদ
ইয়ালি মসজিদ (Yalı Camii) হচ্ছে তুরস্কের ইজমির শহরের একটি মসজিদ। একে কোনাক মসজিদও বলা হয়। এটি গভর্নরের ম্যানশন এবং জাজির ক্লক টাওয়ারের পাশের শহরের কেন্দ্রস্থল কোনাক স্কয়ারে অবস্থিত। মসজিদটি অপেক্ষাকৃত ছোট আকারের হওয়া সত্ত্বেও, এর স্বতন্ত্র অষ্টভুজাকার আকৃতি এবং বিস্তৃত টাইলকর্মের জন্য এটি এই শহরের অন্যতম প্রধান প্রতীক-চিহ্ন হিসাবে বিবেচিত হয়।
১৭৭৫ সালে ইজমিরের তৎকালীন শাসক কাতিপজাদে মেহমেত পাশার স্ত্রী আয়শে হানামের পৃষ্ঠপোষকতায় এই মসজিদটি নির্মিত হয়েছিল। এর বাইরের টাইলগুলি কুটাহিয়া থেকে আনা হয়েছিল। মসজিদটির একটি গম্বুজ এবং মিনার রয়েছে। তবে মসজিদটির মাত্র একটি প্রবেশ পথ রয়েছে। মসজিদের অভ্যন্তরভাগটি ইমরান বারাদান প্রদত্ত একটি ঝাড়বাতি দ্বারা প্রজ্জ্বলিত করা হয়।
চিত্রশালা
<Gallery> Yali Camii.jpg|মসজিদের অভ্যন্তরভাগের ঝাড়বাতি TR Izmir asv2020-02 img29 Konak Mosque.jpg|পশ্চিম দিক থেকে মসজিদটি </Gallery>